CELEX: 62019CN0725
Language: sl
Date: 2019-10-01 00:00:00
Title: Zadeva C-725/19: Predlog za sprejetje predhodne odločbe, ki ga je vložilo Judecătoria Sector 2 București (Romunija) 1. oktobra 2019 – IO/Impuls Leasing România IFN SA

17.2.2020   
            
            
               SL
            
            
               Uradni list Evropske unije
            
            
               C 54/14
            
         
      Predlog za sprejetje predhodne odločbe, ki ga je vložilo Judecătoria Sector 2 București (Romunija) 1. oktobra 2019 – IO/Impuls Leasing România IFN SA
      (Zadeva C-725/19)
      (2020/C 54/17)
      Jezik postopka: romunščina
      
         Predložitveno sodišče
      
      Judecătoria Sector 2 București
      
         Stranki v postopku v glavni stvari
      
      
         Tožeča stranka-vlagateljica ugovora: IO
      
         Tožena stranka: Impuls Leasing România IFN SA
      
         Vprašanje za predhodno odločanje
      
      Ali je treba Direktivo 93/13/EGS (1), ob upoštevanju načela učinkovitosti, razlagati tako, da nasprotuje nacionalni zakonodaji, kakršna je veljavna romunska zakonodaja o pogojih za dopustnost ugovora zoper izvršbo – člen 713(2) zakonika o civilnem postopku, kot je bil spremenjen z Legea nr. 310/2018 (zakon št. 310/2018) – ki v okviru ugovora zoper izvršbo ne dopušča možnosti, da bi sodišče po uradni dolžnosti ali na predlog potrošnika preučilo, ali so pogoji lizinške pogodbe, ki je izvršilni naslov, nepošteni, ker obstaja tožba občega prava, v okviru katere bi bilo mogoče preveriti, ali pogodbe, sklenjene med „potrošnikom“ in „prodajalcem ali ponudnikom“ („vânzător sau furnizor“), vsebujejo nepoštene pogoje v smislu navedene direktive?
      
         (1)  Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL, posebna izdaja v slovenščini, poglavje 15, zvezek 2, str. 288).